**9. A feladat Magyarország II. világháború alatti történelméhez kapcsolódik.**

**Válaszoljon a kérdésekre a források és ismeretei segítségével!**

**A)** „A 2. magyar hadsereg elvesztette becsületét, mert kevés – esküjéhez és

kötelességéhez hű – ember kivételével nem váltotta be azt, amit tőle mindenki joggal

elvárhatott.” *(Jány Gusztáv vezérezredes hadparancsa a 2. magyar hadsereghez)*

**a) Hol szenvedett megsemmisítő vereséget a 2. magyar hadsereg?** (0,5 pont)

................................................................

**B)** „Egy általános konfliktus esetén Magyarország a maga politikáját a tengely

politikájával fogja összhangba hozni, de erkölcsi okokból nincs abban a helyzetben,

hogy hadműveleteket kezdjen Lengyelország ellen.” *(Teleki Pál miniszterelnök üzenete*

*Hitlerhez)*

**b) Melyik évből származik a B) jelű forrás?** (0,5 pont)

...........................

**C)** „Főméltóságú Úr! Szószegők lettünk – gyávaságból […] az örök béke szerződéssel

szemben. A nemzet érzi, és mi odadobtuk becsületét. A gazemberek oldalára álltunk

– mert a mondvacsinált atrocitásokból egy szó sem igaz!” *(Teleki Pál búcsúlevele)*

**c) Milyen katonai esemény követte közvetlenül a levél megírását?** (0,5 pont)

................................................................................

**D)** „A […] zsidóságot nemre és korra való tekintet nélkül a kijelölt gyűjtőtáborokba

kell szállítani.[…] A zsidók összeszedését a területileg illetékes rendőrség és a

magyar királyi csendőrség végzi. […] A német biztonsági rendőrség tanácsadó

szervként a helyszínre ki fog szállni, akikkel a zavartalan együttműködésre különös

súlyt kell helyezni.” *(Titkos belügyminiszteri rendelet)*

**d) Melyik évben történt a D) jelű forrásban leírt esemény?** (0,5 pont)

...........................

**E)** „Szálasi személyi felelősségét hangsúlyozva ígéretet tett, hogy a magyar nemzet

minden vonatkozásban teljesíteni fogja kötelességét. Bárhol vívják is meg a döntő

csatát, a Dunánál, a Balatonnál vagy Bécs falai alatt, Németország mindenkor

számíthat Magyarországra […] Tavaszig 20 új hadosztály lesz felállítva, de

Magyarországon kívül.” *(Német jegyzőkönyv Szálasi és Hitler berlini tárgyalásairól)*

**e) Melyik volt a leghosszabb ideig ostromlott magyar város?** (0,5 pont)

...............................................

**F)** „A magyar hadüzenetet Kristóffy magyar követ adta át. Kristóffy szerint

Molotovot nagyon meglepte a magyar hadüzenet, és meg is kérdezte Kristóffytól,

hogy egészen komolyan gondolja-e a hadüzenetet. Hiszen Oroszországtól nincs

semmi követelnivalója. Csak azt kívánja Magyarországtól, hogy maradjon semleges.”

*(Nagybaconi Nagy Vilmos, a Kállay-kormány honvédelmi miniszterének visszaemlékezése)*

**f) Melyik évben üzent hadat Magyarország a Szovjetuniónak?** (0,5 pont)

...........................

**g) Állítsa időrendbe a fenti forrásokat betűjelük feltüntetésével!** *(Kezdje a legkorábbival!*

*Minden esetben az esemény időpontja számít, amelyre a szöveg utal.)* (1 pont)

**A helyes sorrend:**

|  |  |  |  |  |  |
| --- | --- | --- | --- | --- | --- |
|  |  |  |  |  |  |

**